[{"text_idx": "#000000", "text": "Et sa\u0308rada saaks ka kuld, mis siiani ilmselt laiema lugejaskonna eest varjul on olnud, siis avaldame intervjuu, mis on tehtud juba 2010. aastal. Miks just nu\u0308u\u0308d? 23. oktoobril leiab klubis Tapper aset u\u0308ks aasta oodatuimatest metal-kontsertidest \u2013 lavale astub Norra black metal legend Mayhem ning ma\u0308ngib sel o\u0303htul lugusid ainult oma 1994. aasta ma\u0308rgiliselt albumilt \u201cDe Mysteriis Dom Sathanas\u201d. Sellega seoses kaevasimegi u\u0308les ja to\u0303lkisime maakeelde u\u0308limalt nauditava, harvaesinevalt po\u0303hjaliku, detailse ja pingevaba intervjuu, mis seni on ilmunud ainult inglisekeelsena autori blogis ja paberile tru\u0308kitud kujul ajakirja Offense zine 2014. aastal ilmunud teises numbris."}, {"text_idx": "#000004", "text": "Aga alustaks siis intervjuuga. Mayhem tuleb Eestisse juba kolmandat korda. Ma\u0308letad sa midagi eelnevast kahest kontserdist siin?\nMuidugi ma\u0308letan. Alustuseks u\u0308tlen, et me oleme va\u0308ga ro\u0303o\u0303msad, et saame u\u0308le kuue aasta ja\u0308lle Eestisse tulla. Mo\u0303lemil korral korraldas meie kontserte Kaido (Haavandi \u2013 toim.), kelle ba\u0308nd Manatark soojendas meie 2004. aasta Euroopa tuuri... Vo\u0303i oli see varem, ma ei ma\u0308leta enam. No igal juhul oli see mo\u0303lemil korral Kaido. Kahjuks keegi lasi keset kontserti saalis pisargaasi, nii et me pidime oma etteastes va\u0308ikese pausi tegema, et o\u0303hk saaks puhtaks ja me saaks kontserdiga ja\u0308tkata."}, {"text_idx": "#000005", "text": "See juhtus 2001. aastal, kui te esimest korda Tallinnas ka\u0308isite.\nVo\u0303is ku\u0308ll olla jah. Ja\u0308rgmisel pa\u0308eval keelduti meid Venemaale laskmast ja saadeti piirilt tagasi, nii et me pidime Tallinnas olema veel kaks pa\u0308eva, mis oli tore. Me veetsime lo\u0303busalt aega. Ma ma\u0308letan, et 2004. aastal oli meil mingi probleem bussi treileriga. See konfiskeeriti sadamas koos kogu meie varustusega, nii et me tegime hiljem kontserdi va\u0308ikeses klubis, mille organiseerimise taga oli ilmselt samuti Kaido. Selline va\u0308ike klubikontsert, pa\u0308ris okei kogemus."}, {"text_idx": "#000006", "text": "Mis sind on u\u0308ldse inspireerinud Mayhemiga ja\u0308tkama? Te alustasite juba 1984. aastal.\nTead, muusika on kogu mu elu. Ma hakkasin ba\u0308ndis ma\u0308ngima juba 12-aastaselt, koos u\u0308mberkaudsete naabrilastega. Mo\u0303ned aastad hiljem me asendasime inimesed, kes ei osanud pilli ma\u0308ngida, pu\u0308hendunumate muusikutega ja 84ndal aastal ma kohtasin Oysteini \u2013 Euronymust \u2013 ja to\u0303in ta ba\u0308ndi ning tollase ba\u0308ndinime Musta \u2013 soomekeelne so\u0303na, mis ta\u0308hendab must \u2013 vahetasime ka samal aastal va\u0308lja nimeks Mayhem. No ja sellest ajast peale ma olengi... mis mind inspireerib ja\u0308tkama on see, et ma ei teagi, kuidas teistmoodi saaks. See on mu elu ja ma olen vastutav selle koha eest ba\u0308ndis, see on olnud mu jaoks loomulik asjade ka\u0308ik ja ega ma ei suudagi mo\u0303elda teistsugusele elule. Ma olen siiani selle u\u0308le o\u0303nnelik ja siiani naudin sellist elu. Ma ausalt o\u0308eldes tunnen ennast veidi privilegeeritult, et ma saan endale lubada seda, et mu to\u0308o\u0308ks on mu suurim hobi."}, {"text_idx": "#000007", "text": "Su lavanimi Necrobutcher on ikka va\u0308ga brutaalne. Kas see on sul va\u0308ga ammustest algusaegadest vo\u0303i kuidas sa sellise nime endale u\u0308ldse said?\nSee on mul alates 1984. aastast kui me Mayhemiga alustasime. Teistes ba\u0308ndides olid ko\u0303igil esinejanimedeks erinevad su\u0308nonu\u0308u\u0308mid, seega on see nimi Necrobutcher kokku kombineeritud. See ei ole grammatiliselt o\u0303ige, tegelikult ei saa panna neid kahte so\u0303na nii kokku... nii et ma mo\u0303tlesin, et see on u\u0308sna paha. Niigi on Necrobutcher selline piiripealne, a\u0308a\u0308rmuslik nimi ja mulle tundus, et kui panna need kaks so\u0303na kokku nii, et see pole grammatiliselt korrektne, annab see nimele veel lisaks juurde eriliselt pahaendelise ko\u0303la. Tol ajal ma mo\u0303tlesin, et see on hea. Mul ei ole ka nu\u0308u\u0308d selle nime vastu midagi, mind kutsutakse nii Necro, Necrobutcher kui ka Butcher... Ma ei mo\u0303tle selle u\u0308le enam sellisel viisil. Kuid see on nimi, millega ma olen nu\u0308u\u0308dseks elanud 26 aastat."}, {"text_idx": "#000008", "text": "Kuid teised ba\u0308ndiliikmed olid ilmselt mo\u0303jutatud Hellhammeri demodest? Maniac, Messiah, Euronymus...\nHaa, selles on sul o\u0303igus. Me olime tol ajal Hellhammerist ko\u0303vasti inspireeritud. Kuigi ma ausalt o\u0308eldes kuulsin Hellhammerist alles siis, kui nad olid juba nime Celtic Frostiks muutnud."}, {"text_idx": "#000009", "text": "Kas sa lugesid Hellhammerist ajakirjast Metal Forces, sest neil oli 84. aastal Hellhammerist artikkel?\nMa lugesin ku\u0308ll artiklit, aga ma ei teadnud nende muusikat ega nende enda kohta rohkem midagi. Alles hiljem kuulasin plaati \u201cMorbid Tales\u201d."}, {"text_idx": "#000010", "text": "See tuli mu meelest va\u0308lja 1984. aasta juunis.\nOk, me siis avastasime Hellhammeri kohe peale seda. Meil olid olemas ko\u0303ik vo\u0303i va\u0308hemalt enamus demodest, mis nad va\u0308lja olid andnud. Nii, et jaa, vo\u0303ib u\u0308sna kindlalt va\u0308ita, et me olime nimedevalikul nendest inspireeritud, selles on sul o\u0303igus."}, {"text_idx": "#000011", "text": "Nende demod anti kaks aastat tagasi uuesti va\u0308lja (\u201cDemon Entrails\u201d). Kas sul on ka need olemas CD-l vo\u0303i vinu\u0308u\u0308lil?\nJaah, ma arvan, et CD, mis mul on, on bootleg. Mul ei ole seda va\u0308ljaannet, mille Thomas Fisher oma labeli alt ise va\u0308lja andis."}, {"text_idx": "#000012", "text": "Kui ra\u0308a\u0308kida vanadest kassettidest, kas sul on seni alles need kassetid, mis sul olid olemas 25 aastat tagasi?\nOo jaa. Ma ei kunagi mu\u0308u\u0308nud vo\u0303i a\u0308ra andnud midagi, millel on olnud mu elus mingi ta\u0308hendus. Mul on ohtralt kraami, mida teised inimesed ilmselt nimetaks ra\u0308mpsuks. On inimesi, kes koguvad ajalehti ja neid, kes kollektsioneerivad spordikaarte, kuid mina kogun Mayhemi. Ma ei osta ko\u0303iki bootlege, mida ma na\u0308gema juhtun, kuid kui need on vinu\u0308u\u0308lil, siis ma kahjuks olen sunnitud ostma ka iseenda ba\u0308ndi bootlege.\nSeda ma just tahtsingi ku\u0308sida. On liikvel tohutul hulgal Mayhemi bootlege. Mida sa sellest arvad? Kas nende hulgas on ka mo\u0303ni selline, mis sulle meeldib?\nAlguses ma mo\u0303tlesin, et see on nagu mingit sorti austusavaldus ba\u0308ndile. Aastate jooksul on tekkinud arusaam, et osad neist on tehtud ainult puhtalt kasuahnusest, mitte fa\u0308nnide poolt, sest nad kirjutavad lugude nimesid valesti, avaldavad vale infot ja neil on tihtipeale vilets helikvaliteet. Sellistest ma ku\u0308ll ei hooli.\nBootlegid, mis on ta\u0308iesti identsed meie uusima CD-ga, on samuti vilets va\u0308rk, ning mo\u0303juvad halvasti meie a\u0308rile. Kuid see kraam, mida annavad va\u0308lja fa\u0308nnid, kus on originaalplakatid ja head pildid, mis on reliisiga seotud, vo\u0303ibolla mo\u0303ned vanad fotod vo\u0303i on mindud stuudiosse ja u\u0308ritatud veidi heli parendada, ma arvan, et sellised bootlegid on okeid.\nMa tean ka po\u0303hjust, miks see ko\u0303ik on nii la\u0308inud. Siis kui Euronymus ja Dead surid, tekkisid probleemid autorio\u0303igustega. Kuni need o\u0303igused polnud korrastatud, kasutasid paljud inimesed juhust ja valmistasid bootlege. Ma ei olnud vo\u0303imeline sellele koheselt lo\u0303ppu tegema. Meil ei olnud dokumendid korras ja ega me kunagi eriti ei hoolinudki paberitest. Kui Euro ja Dead surid, siis oli ohtralt tegemist, et registreerida ko\u0303ik lood ja muu kraam. Nu\u0308u\u0308d, kui Euronymuse surmast on 17 aastat mo\u0308o\u0308das, saame me lo\u0303puks o\u0303igel viisil registreerida albumid \u201cDe Mysteriis Dom Sathanas\u201d ja \u201dDeathcrush\u201d ja lo\u0303puks ometi saada oma o\u0303igused neile tagasi. Ma arvan, et Mayhem on nagu iga teine ba\u0308nd, kes on saanud to\u0303mmata oma esimese plaadidiiliga..."}, {"text_idx": "#000013", "text": "Vo\u0303ibolla sa oled ka ma\u0308rganud, et osadel bootlegidel on ma\u0308rge \u201clast rehearsal with Dead\u201d, kuid kas sa ise u\u0308ldse ma\u0308letad, millal oli teie viimane proov, kus Dead laulis ja kas seda u\u0308ldse salvestati?\nLas ma mo\u0303tlen... viimane proov pidi olema 1990. aasta novembris. See oli enne seda, kui me la\u0308ksime va\u0308iksele tuurile Saksamaale ja Tu\u0308rki. Ja siis jaanuar, veebruar, ma\u0308rts, aprill... kolm esimest kuud sel aastal (1991), ma ei ma\u0308leta, kas me tegime eriti proove, ilmselt tegime, kuid me ei salvestanud neid. Ning me ei salvestanud ka proove, mis me olime teinud novembris. Seega, viimased ba\u0308ndiproovid koos Deadiga ei ole linti vo\u0303etud ega salvestatud, nii et kui mo\u0303ni bootleg seda va\u0308idab, siis see on vale."}, {"text_idx": "#000015", "text": "Nii et te ba\u0308ndis ei ra\u0308a\u0308kinud omavahel inglise keeles?"}, {"text_idx": "#000016", "text": "Ra\u0308a\u0308kides vanadest aegadest, on sul siiani alles kontaktid 80ndatest?\nMuidugi. Kui sul on hea so\u0303ber, siis sa hoiad sidet. Samamoodi ka minuga. Ko\u0303ik mu so\u0303brad u\u0308le maailma, ma olen siiani terve kambaga neist kontaktis. Alex Agressorist (Prantsuse ba\u0308ndist), Mammarella Roberto Monumentumist, nii mo\u0303nedki rootslased, mo\u0303ned sakslased nagu na\u0308iteks Sodomi tu\u0308u\u0308bid, Destructioni omad..."}, {"text_idx": "#000017", "text": "Mul on olemas foto 86. aastast, kus sina, Euronymous ja Angelripper olete u\u0308hes Essenis baaris.\nJaa, to\u0303esti, 86. aastal me jo\u0303lkusime nende Assassini tu\u0308u\u0308pidega ringi ku\u0308ll, neil pa\u0308evil me kohtusime ka nii Kreatori kui Sodomi kui mo\u0303ningate teiste ba\u0308ndidega. Paljude inimestega, kellega me kohtusime 80ndatel oleme siiani kontaktis, Bob Bachus Asphyxist, inimestega Austraaliast, muidugi on tekkinud uusi so\u0303pru ju ka... osadega hoiad sidet, osad inimesed la\u0308hevad teist teed ja lo\u0303petavad muusikaa\u0308riga. Ning osad tulevad ja\u0308lle tagasi. Paljud ba\u0308ndid uuenevad nagu Necrophagia Killjoy\u2019ga, Asphyx on tagasi..."}, {"text_idx": "#000018", "text": "...ja va\u0308ga ko\u0303va albumiga. Martin van Druneni vokaal on va\u0308ga hea. Mulle va\u0308ga meeldib see Asphyx\u2019i viimane album (\u201cDeath... the brutal way\u201d).\nVa\u0308ga hea. Me ma\u0308ngisime koos mo\u0303ned korrad, viimati na\u0308gin neid aprillis, kui olime seal tuuril."}, {"text_idx": "#000019", "text": "Teie \u201cLive in Leipzig\u201d livealbum anti hiljuti uuesti va\u0308lja mitmete erinevate plaadifirmade poolt nii Euroopas kui ka Ameerikas, nii et mul tekkis huvi, et kelle ka\u0308es on selle originaal masterlint praegu?\nSee kuulus varem Roberto Mammarellale Avantagarde Musicust, kui tal oli plaadifirma Obscure Plasma Records. Leping temaga na\u0308gi ette, et ta vo\u0303ib va\u0308lja lasta 1000 koopiat ja ta saadab meile selle eest mo\u0303ned oma ba\u0308ndi Monumentum plaadid. Siis ta 90ndatel andis va\u0308lja selle CD oma uue leibeli Avantgarde Music alt. Ning umbes kolm aastat tagasi sain ma Robertolt kirja, et ta on mu\u0308u\u0308nud o\u0303igused Snapper Musicule Inglismaalt, kes siis omakorda mu\u0308u\u0308s o\u0303igused erinevatele firmadele."}, {"text_idx": "#000023", "text": "Kas 80ndatel ja 90ndatel te tegite fotod originaalnegatiividelt vo\u0303i koopiatest?"}, {"text_idx": "#000024", "text": "Ma olen na\u0308inud erinevaid fotosid ja osad neist on ku\u0308ll va\u0308lja na\u0308inud nagu fotokoopiad.\nMuidugi. Ko\u0303ik inimesed tegid siis fotodest fotokoopiaid, kuna neil polnud negatiive.\nMis on saanud lu\u0308u\u0308rikast, mida Dead kirjutas?\nOsa on minu ka\u0308es, osa olen andnud Norra Rahvuslikule Rockimuuseumile (National Rock Museum), sest neil on seal suur Mayhemi osakond. Neil on muuseumis isegi koopia meie 1989. aasta prooviruumist."}, {"text_idx": "#000026", "text": "Ma ei ole seal ku\u0308ll ka\u0308inud, aga ma olen na\u0308inud pilte ja see tundub kena.\nJah, nad matkisid meie ideed neilt pa\u0308evilt kui Oystein avas Helvete poe. See on samalaadne idee plaadipoest. Nad ostavad kollektsioone seda tu\u0308u\u0308pi tegelastelt nagu Metalion, see ko\u0303ik on seal kole kallis... Ma isiklikult ei ole neile midagi mu\u0308u\u0308nud. Neil on seal juba ku\u0308llalt asju (naerab)."}, {"text_idx": "#000027", "text": "Ra\u0308a\u0308gime nu\u0308u\u0308d Necrobutcherist kui metalfa\u0308nnist. Kui suur su kollektsioon on? Ja mis on ko\u0303ige olulisem ja va\u0308a\u0308rtuslikum asi su kogus?\nNii, ma alustasin vinu\u0308u\u0308lide, kassettide ja lintide kogumist 80ndate alguses. Ma ostsin ekstreemsemast muusikast ko\u0303ike, mis mulle va\u0308hegi huvitav tundus. Alates Moto\u0308rheadist, hardcore\u2019i, punki, segast elektroonilist kraami ja ko\u0303ike sellist. 80ndate teisel poolel ma lo\u0303petasin albumite ostmise, mul on neid umbes 300-400, mida ei ole palju, aga mul on olemas ko\u0303ik olulisem. Kui CD tuli 80ndate lo\u0303pus, siis ma olin oma so\u0303prade hulgas viimane, kes ostis CD-ma\u0308ngija. Mulle ei meeldinud see formaat. Mulle meeldis vinu\u0308u\u0308l, sest sellel on rohkem, mida vaadata, see on rohkem personaalsem. Kuid kuigi mulle ei meeldinud CD-d, siis ma ikkagi olin sunnitud ka endale CD-ma\u0308ngija ostma."}, {"text_idx": "#000029", "text": "Venom meeldis mulle siis va\u0308ga, nii et ma kogusin kokku ko\u0303ik, mis mulle teele ja\u0308i. Mul on nende ta\u0308ielik kollektsioon, ko\u0303ik, mis nad andsid va\u0308lja ametlikult Neat Recordsi alt ja la\u0308bi litsentsi (Roadrannerilt Banzaile ja Metal Blade\u2019ile ja Itaalia label, mille nimi oli Magma vo\u0303i midagi sellist). Seega on mul kaheksa vinu\u0308u\u0308lversiooni \u201eBlack metalit\u201d, ko\u0303ik va\u0308rvid ja va\u0308ikesed vinu\u0308u\u0308livariatsioonid, esimene va\u0308ljaanne koos so\u0303nade ja postriga. Mul on ta\u0308ielik 7\u201d kogu, mis ta\u0308hendab, et mul on ko\u0303ik kolm \u201eWarheadi\u201d 7\u201d versiooni, ka ko\u0303ik 12\u201d ja ko\u0303ik maxi singel EP-d."}, {"text_idx": "#000031", "text": "Ma arvan, et see on ko\u0303ige parem Venom.\nMa arvan, et ko\u0303ige parem on nende esimene demo."}, {"text_idx": "#000033", "text": "Selle demo u\u0308ks lugudest oli \u201cRaise the Dead\u201d...\nVo\u0303ib olla to\u0303esti, ma ei ma\u0308leta nii ta\u0308pselt. Album \u201eBlack Metal\u201d ja \u201eDie Hardi\u201d singel, mis tuli peale seda on kindlasti nende karja\u0308a\u0308ri ko\u0303rghetked. A\u0308ge on, et me ma\u0308ngisime koos Venomiga kolm na\u0308dalat tagasi Bulgaarias."}, {"text_idx": "#000034", "text": "See oli lihtsalt u\u0308ks kontsert. Venom oli po\u0303hiesineja ja meie soojendasime neid.\nIgal juhul ma ei ole iial mu\u0308u\u0308nud u\u0308htegi asja oma Venomi kollektsioonist, seega on mul ko\u0303ik..."}, {"text_idx": "#000036", "text": "Venomil on olnud ju muljetavaldav merchivalik alates sallidest ja T-sa\u0308rkidest...\nMa ka\u0308isin Euronymusega nende kontserdil Hammersmithis 1985. aastal."}, {"text_idx": "#000038", "text": "Ma lugesin kuskilt, et sul oli 80ndatel suurim Venomi kollektsioon Norras. Oskad seda kommenteerida?\nJaa, ma olen no\u0303us... ilmselt on siiani, sest enamus asju on po\u0303himo\u0303tteliselt vo\u0303imatu saada. Kui sa ei olnud kohal sel hetkel, kui Neat Records andis va\u0308lja nende albumid... praegu neid leida on ilmselt vo\u0303imatu."}, {"text_idx": "#000039", "text": "See oleks ilmselt finantsiline enesetapp, pu\u0308u\u0308da neid ko\u0303iki osta."}, {"text_idx": "#000040", "text": "1990. aastal te lindistasite stuudios kaks rada: \u201eThe Freezing Moon\u201d ja \u201eThe Carnage\u201d. Need on va\u0308ga head lood, aga te salvestasite ainult kaks tra\u0308kki. Mis ma\u0308lestused sul sellest sessioonist on? Kuna see juhtus ja millises stuudios?\nMe la\u0308ksime stuudiosse, mille nimi oli Creative Studios, kus me olime lindistanud \u201cDeathcrush\u2019i\u201d. See asub umbes 20 km Oslost lo\u0303una poole, umbes 5 km sellest kohast, kus ma siiani samas piirkonnas elan. Me valisime selle stuudio, sest me juba teadsime seda ja ma ma\u0308letan, et see oli Rootsi kogumiku \u201eProjections of Stained Mind\u201d jaoks, nad tahtsid kahte lugu. Dead to\u0303i kaasa surnud linnu, mille ta oli paar na\u0308dalat varem leidnud, see oli plastikkotis, et ta saaks seda nuusutada enne kui ta laulma hakkab... Nii et see oli pa\u0308ris naljakas. Ma ma\u0308letan, et kohe peale salvestussessiooni u\u0308tlesin ma Euronymusele, et kitarrid olid liiga madalad, aga ta ei no\u0303ustunud minuga. Aga no muidugi kaks pa\u0308eva hiljem ta juba leidis ise, et kitarrid olid liiga madalad... Aga siis meil ei olnud enam rohkem raha."}, {"text_idx": "#000042", "text": "Kas te tegite sellest sessioonist ka pilte? Ma ei ole kunagi u\u0308htegi na\u0308inud.\nMa ei ole kunagi na\u0308inud u\u0308htegi fotot sellelt salvestuselt. Nii et me ilmselt ei teinud u\u0308htegi."}, {"text_idx": "#000043", "text": "Ma ku\u0308sin seda sellepa\u0308rast, et DSP andis va\u0308lja Mercilessi albumi ja te Mayhemi kutid ka\u0308isite neil stuudios albumi lindistamise ajal ku\u0308las, ma na\u0308gin pilte, kus te istute stuudios.\nJah, ma na\u0308gin neid ka, see on \u201cThe Awakening\u201d albumi sisekaanel."}, {"text_idx": "#000045", "text": "Noh, ega see ei olnudki nii kohutavalt to\u0303sine ku\u0308simus, lihtsalt ko\u0303rvalma\u0308rkus. Ma kuulsin seda lugu Soome ba\u0308ndilt Abhorrence, kes ka\u0308is teil, vist 1989. aastal, ku\u0308las. Seega on nemad sellise info allikaks.\nOlgu, ma ei tea. Vo\u0303ibolla."}, {"text_idx": "#000046", "text": "Kuid nu\u0308u\u0308d hakkab meie va\u0308ikese intervjuu lo\u0303pp paistma ja mul on u\u0308ks pisut isiklik ku\u0308simus. Kas sa oled ku\u0308lastanud Osterhaninge\u2019i surnuaeda peale 1991. aastat?\nJah, olen. Ma olen ka\u0308inud Pelle haual kolm korda. Loomulikult ta matustel, siis kolm aastat hiljem ma olin autoga Stockholmis, nii et ma la\u0308ksin ka sinna. Ja 90ndate lo\u0303pus ka\u0308isin ka. Praegu ma suhtlen ta vendadega."}, {"text_idx": "#000047", "text": "Ta vend on samuti mingis metalba\u0308ndis? Vo\u0303i va\u0308hemalt oli mo\u0303ned aastad tagasi.\nJah, vo\u0303ib olla ku\u0308ll, ma kahjuks ei tea sellest eriti midagi. Ma kohtusin kahe tema vennaga eelmise aasta novembris. Va\u0308ga lahedad tu\u0308u\u0308bid."}, {"text_idx": "#000048", "text": "Aita\u0308h, Necrobutcher, et ra\u0308a\u0308kisid ko\u0303ike seda Eesti metalfa\u0308nnidele.\nRo\u0303o\u0303m on minu poolel. Kui sul on veel ku\u0308simusi, vo\u0303ime festivalil lu\u0308hikeseks jutuajamiseks kokku saada."}, {"text_idx": "#000049", "text": "On ku\u0308ll, kuid ma ei saa ku\u0308sida ko\u0303iki neid ku\u0308simusi selles intervjuus, see tuleb liiga pikk.\nOn aru saada, et sa tead, millest sa ra\u0308a\u0308gid. Alati on ro\u0303o\u0303m ra\u0308a\u0308kida inimesega, kellel on to\u0303sine huvi ja kes on vo\u0303imeline ku\u0308sima palju huvitavamaid ku\u0308simusi. Ma hindan seda. Va\u0308ga a\u0308ge on ra\u0308a\u0308kida kellegagi, kellel on nii palju informatsiooni, et ta\u0308ita tu\u0308hje alasid. Va\u0308ga ro\u0303o\u0303mustav.\nMayhemi 2014. aasta kontsert Tapperis.Foto: Jaanika Noevere\nAga nu\u0308u\u0308d see osa, mis ei jo\u0303ua intervjuusse (nojah...). U\u0308hest vanast intervjuust lugesin, et sulle meeldib ba\u0308nd nimega Krieg. See on saksakeelne so\u0303na, mis ta\u0308hendab so\u0303da. Aga ma ei ole kunagi leidnud midagi selle ba\u0308ndi kohta...\nSellele on seletus. Ma lindistasin selle demo oma so\u0303bralt, kelle nimi on Metalion (Slayer Magazine). Ja ta oli kaanele kirjutanud Krieg. Aga see ei olnud o\u0303ige ba\u0308ndi nimi. See oli hoopis Ameerika ba\u0308nd nimega Deathstrike."}, {"text_idx": "#000050", "text": "Ta\u0308pselt, enne kui neist sai Master, olid nad Deathstrike. Ja nende demo oli tegelikult album \u201cFucking Death\u201d."}, {"text_idx": "#000051", "text": "Jajah, seda plaati ma tean samuti.\nNii et ma u\u0308tlesin intervjuus, et meile meeldib ba\u0308nd nimega Krieg, kuid tuli va\u0308lja, et see ei olnud o\u0303ige nimi. See oli hoopis Deathstrike. Ja mulle siiani meeldib Deathstrike va\u0308ga."}, {"text_idx": "#000052", "text": "See on u\u0308llatus, sest ma olen juurelnud, et mis ba\u0308nd see ku\u0308ll olla vo\u0303is. Ma olen lugenud palju fanzine, kuid ma ei ole kunagi kuskilt leidnud seda Kriegi.\nNo nu\u0308u\u0308d siis said teada..."}, {"text_idx": "#000053", "text": "Kas sul on olemas nimekiri asjadest, mis on su kollektsioonis?\nEi, ma ei ole kunagi mingit nimekirja teinud. Aga ma arvan, et mul on umbes 200 kassetti, mis ei ole nii kohutavalt palju. Nii ka\u0308isid asjad tol ajal."}, {"text_idx": "#000054", "text": "Siis ei olnud ju CD-sid ega MP3-sid.\nTa\u0308pselt, ei midagi sellist. Ja selleks, et toota vinu\u0308u\u0308l, oli vaja palju raha."}, {"text_idx": "#000055", "text": "Sa ju tead, mida ma veel tahan ku\u0308sida?\nJah, jah... Mul ei ole u\u0308htegi karpi \u201cDeathcrush\u2019i\u201d kuskil vedelemas, ega ka midagi muud. Mul on paar lisakoopiat uuemast kraamist, mille Season Of Mist va\u0308lja andis. Kuid mul ei ole midagi enam mu\u0308u\u0308giks."}, {"text_idx": "#000059", "text": "Mayhemi 2014. aasta Tapperi kontserdi arvustus."}]